ΓΡΑΠΤΗ ΕΡΩΤΗΣΗ P-2695/99

υποβολή: Ilka Schrder (Verts/ALE) προς την Επιτροπή

(11 Ιανουαρίου 2000)

Θέμα: Το πυρηνικό πρόγραμμα του Μαρόκου

Απαντώντας στην ερώτηση Η-0570/99(1) σχετικά με το πυρηνικό πρόγραμμα του Μαρόκου και τη διασύνδεση των ηλεκτρικών δικτύων Ισπανίας Μαρόκου, η Επιτροπήποστηρίζει ότι δενπάρχει καμία σχέση μεταξύ των προγραμμάτων του Μαρόκου και της διασύνδεσης,πογραμμίζει όμως ότι η ποσότητα ενέργειας που μπορεί να μεταφερθεί με τη διασύνδεση αυτή είναι ανάλογη εκείνης που θα μπορούσε να παραχθεί σε έναν σημαντικό σταθμό ηλεκτροπαραγωγής. Τί εννοεί η Επιτροπή με τη διατύπωση «σημαντικό σταθμό ηλεκτροπαραγωγής»; Μήπως έναν πυρηνικό σταθμό μεσαίου μεγέθους;

Στην ίδια απάντηση, η Επιτροπή αναφέρει ότι η χρήση πυρηνικής ενέργειας θα μπορούσε να γίνει αποδεκτή μόνο εάν εξασφαλισθείψηλο επίπεδο ασφάλειας, όπως απαιτούν οι διεθνείς κανόνες. Πώς μπορεί η Επιτροπή να εγγυηθεί και να ελέγξει το επίπεδο πυρηνικής ασφάλειας της πυρηνικής ηλεκτροπαραγωγής του Μαρόκου;

Σκοπός της διασύνδεσης είναι, σύμφωνα με την Επιτροπή, ο εφοδιασμός του Μαρόκου με ενέργεια σε πολύ ανταγωνιστικές τιμές, στη διάρκεια της θερινής περιόδου. Πώς δικαιολογείται τότε το γεγονός ότι ο αγωγός φυσικού αερίου που διασχίζει το Μαρόκο και εφοδιάζει την Ισπανία με αλγερινό φυσικό αέριο δεν χρησιμοποιείται για την κάλυψη των ενεργειακών αναγκών του Μαρόκου στη διάρκεια του θέρους, ώστε να μην απαιτείται η μεταφορά ενέργειας από την Ισπανία στο Μαρόκο;

Το 1995 πραγματοποιήθηκε συνάντηση εκπροσώπων της κυβέρνησης του Μαρόκου, του γαλλικού Κέντρου Πυρηνικής Ενέργειας (CEA), καθώς και άλλων γαλλικών οργανισμών και επιχειρήσεων, με θέμα τον προγραμματισμό της κατασκευής ενός Κέντρου Πυρηνικής ρευνας στη Μααμόρα. Σε ποιό στάδιο βρίσκεται η κατασκευή του Κέντρου αυτού; Ποιοί είναι οι ερευνητικοί στόχοι του; Βρίσκεται μεταξύ των στόχων του Κέντρου η ανάπτυξη της πολιτικής και στρατιωτικής πυρηνικής ενέργειας; Ποιές ευρωπαϊκές επιχειρήσεις και κυβερνήσεις συνεργάζονται στο έργο αυτό; Σε ποιό βαθμό θεωρεί η Επιτροπή ότι ένα πρόγραμμα πυρηνικής ανάπτυξης του Μαρόκου θα ήταν επικίνδυνο για τη σταθερότητα της περιοχής, ιδιαίτερα όσον αφορά τη Δυτική Σαχάρα, σε μιά ευαίσθητη περίοδο εν αναμονή του δημοψηφίσματος; Σε ποιές ενέργειες έχει προβεί ή σκέπτεται να προβεί η Επιτροπήπέρ μιας ειρηνικής διαχείρισης του προβλήματος αυτού καιπέρ της αποδοχής των αποτελεσμάτων του δημοψηφίσματος στη Δυτική Σαχάρα;

(1) Συζητήσεις του Ευρωπαϊκού Κοινοβουλίου (Νοέμβριος 1999).

Απάντηση του κυρίου Patten εξ ονόματος της Επιτροπής

(2 Φεβρουαρίου 2000)

Η Επιτροπή, κατά την απάντησή της στην προφορική ερώτηση H-570/99 του Αξιότιμου Μέλους του Κοινοβουλίου κατά την ώρα των ερωτήσεων της συνόδου του Νοεμβρίου 1999(1) σχετικά με την

ικανότητα μεταφοράς ενέργειας για την ηλεκτρική διασύνδεση Μαρόκου-Ισπανίας, διευκρίνισε ότι οι ποσότητες ενέργειας που μπορεί να μεταφέρει η γραμμή αυτή (της τάξης των 750 μεγαβάτ (Mw)) είναι του ιδίου επιπέδου με αυτές που παράγονται από ένα μεγάλο σταθμό ηλεκτροπαραγωγής. Η Επιτροπήπογράμμισε το γεγονός ότι λόγω της ηλεκτρικής αυτής γραμμής καθίσταται ασύμφορη η κατασκευή πυρηνικού σταθμού ηλεκτροπαραγωγής δεδομένου ότι το καλώδιο αυτό επιτρέπει τη μεταφορά ηλεκτρικού ρεύματος από την Ισπανία στο Μαρόκο, καθιστώντας με τον τρόπο αυτό αντιοικονομική κάθε κατασκευή πυρηνικού σταθμού ηλεκτροπαραγωγής με ισοδύναμη δυνατότητα παραγωγής.

Η παραγωγική ικανότητα ενός πυρηνικού σταθμού ηλεκτροπαραγωγής είναι, γενικά, 600 Mw τουλάχιστον. Οι πολύ «μεγάλοι» πυρηνικοί σταθμοί ηλεκτροπαραγωγής έχουν ικανότητα παραγωγής 1000 Mw και άνω.

Είναι προφανές ότι για κάθε πυρηνικό σταθμό ηλεκτροπαραγωγής πρέπει να παρέχονται οι μέγιστες δυνατές εγγυήσεις σχετικά με την τήρηση των προδιαγραφών ασφάλειας. Το έργο αυτό αποτελεί αρμοδιότητα του ΔΟΑΕ (Διεθνούς Οργανισμού Ατομικής Ενέργειας). Φυσικά, η Διεύθυνση Ασφάλειας Πυρηνικών Εγκαταστάσεων στη Γαλλία προσφέρει επίσης την πείρα της. Η διασύνδεση επιτρέπει τη βελτιωμένη χρήση της διαθέσιμης παραγωγικής ικανότητας. Η Επιτροπή δε θα ήταν αρμόδια για την άσκηση ελέγχων στην περίπτωση εγκατάστασης πυρηνικού σταθμού ηλεκτροπαραγωγής στο Μαρόκο, οι οποίοι έχουν ανατεθεί σε άλλους οργανισμούς.

Όσον αφορά τη χρήση του αερίου, φαίνεται ότι βρίσκονται σε εξέλιξη οι διαπραγματεύσεις μεταξύ Μαρόκου και Αλγερίας, ώστε να χρησιμοποιηθεί το αέριο για τις προβλεπόμενες για το μέλλον ενεργειακές ανάγκες του Μαρόκου.

Πράγματι, φαίνεται ότι η γαλλική κυβέρνηση συνεργάζεται με τη μαροκινή κυβέρνηση για το σχέδιο αυτό. Το έργο για το κέντρο πυρηνικών ερευνών της Μααμόρα δεν είναι απόρρητο. Οι πρώτες κατασκευαστικές εργασίες σχετικά με το έργο άρχισαν τον Αύγουστο 1999 και προβλέπεται ότι το εν λόγω κέντρο θα ασχοληθεί αποκλειστικά με την έρευνα στον τομέα των μη στρατιωτικών εφαρμογών, ιδίως στον τομέα τηςγείας και της διατροφής. Το έργο αυτό δεν εμπίπτει στις αρμοδιότητες της Επιτροπής, η οποία συνεπώς δεν είναι σε θέση να απαντήσει στις ερωτήσεις του Αξιότιμου Μέλους του Κοινοβουλίου σχετικά με τις ιδιαιτερότητες αυτού.

Η Επιτροπή στηρίζει όπως και κατά το παρελθόν τις προσπάθειες των Ηνωμένων Εθνών για την εξεύρεση λύσεως με δημοψήφισμα για τη Δυτική Σαχάρα. Σκοπεύει να ακολουθήσει την ίδια πολιτική γραμμή και στο μέλλον ή να αναλάβει οποιαδήποτε άλλη ενέργεια αποφασισθεί από τα όργανα των Ηνωμένων Εθνών ώστε να δοθεί ειρηνική λύση στο πρόβλημα της Δυτικής Σαχάρας.

(1) Συζητήσεις του Ευρωπαϊκού Κοινοβουλίου (Νοεμβρίου 1999).